作者:無名氏
標題:千春詞
內容:瞿嶺雲齊，建溪源遠，慶衍英奇。且機乘天巧，臣賢主聖，後光同日月以為期。千戴相逢，一朝盛事，自昔人誇今見之。催歸詔，要領班宸殿，捧萬年卮。嘻嘻。莫道春遲。已著梅梢第一枝。映紫荷持橐，星辰步武，黃金橫帶，朝夕論思。不但斯時，重恢事業，整頓乾坤弘所施。洪鈞轉，雖寒根雪谷，物物生輝。